SZÍVDOBBANÁSOK

„Az űrben is állnak világítótornyok,

és jeleket küldenek az utazóknak.

Nem fényt, nem hangot: lökéseket.

Mint a szívdobbanások.

Ezekkel találnak hozzánk.”

A radar és a szonár hasonlóan működik: a radar rádióhullámok visszaverődésének érzékelése alapján működik, a szonár hanghullámokat alkalmaz.

A vers szerint az űrlények is valami ilyen módszerrel találják meg „az utazókat”. Mit gondolsz, kik lehetnek ezek az utazók? Honnan hova utaznak és miért? Miért szívdobbanáshoz hasonlítja a költő a módszert?

A vers szerint az űrlények „úgy látnak minket, mint egy filmet”. Írj párbeszédet vagy rajzolj le egy jelenetet, amelyben az űrlények úgy nézik a földi életet, mint te egy sorozatot a tévében! Vajon milyen megjegyzéseket tettek volna, ha látják a ma reggeledet? Vagy a tegnap estédet? Milyen érzést kelt benned a gondolat, hogy az űrlények megfigyelhetnek a falakon is átlátó szemükkel?

A vers szerint a földi életekről készült filmet az űrlények egy dobozban tartják, és ahogy változik a földi emberek élete, úgy változik a film a dobozban. Csakhogy nem minden változás rögzül: „a film doboza – / van, amit átereszt, van, amit nem.” Válaszd ki egy napodat és döntsd el, mi az, amit átereszt a film doboza és mi az, amit nem.